ЧУДОМИР

АНЕКДОТИ

chitanka.info

ШАРЕНА СОЛ

Жената изнесла саксиите на балкона и дума:

— Гледай, гледай, мъжо, как се разхубавиха цветята, като ги окъпа дъждът!

— Да беше останала и ти при тях — обадил се мъжът.

В ХОЛИВУД

— Вие ми напомняте на някого.

— Не е чудно! Аз бях първият ви мъж.

ХУДОЖНИКЪТ

— Това представлява залязване на слънцето.

— Ще залезе, разбира се. Нима ще стои да гледа такъв лош пейзаж…

* * *

— Защо, Пенчо, мериш с ластика Борето в корема?

— Защото играем на Вилхелм Тел, а Борето изяде ябълката…

* * *

— Няма лекарство за раждане или смърт, затова нека се порадваме на промеждутъка.

* * *

Първата и най-лошата от всички измами е самоизмамата.

* * *

Главата на агронома Х. е пълна с изкуствени торове и пак е плешива.

* * *

Най-празният от нашите дни е оня, в който не сме се смели нито веднъж.

* * *

Никоя порядъчна пчела не чака съвет от дървеницата как да събира мед.

* * *

Ако искаш да узнаеш цената на парите, опитай се да вземеш на заем.

* * *

Една лъжа може да обиколи света, докато истината още си връзва обувките.

* * *

Прекалено дългата почивка е ръждясване.

* * *

— О, той беше много щедър! Ядеше бонбони и шарените книжки раздаваше на бедните деца.

* * *

Обичай ближния си, но остави жена му на мира…

* * *

Той повишава гласа си, вместо да засили доводите си.

* * *

Даже и най-скъпият часовник има само 60 минути в час.

Човек, който обича да преяжда, копае своя гроб със зъбите си.

* * *

Дяволът бил баща на лъжата, но забравил да я патентова и затова сега предприятието му страда от свръхконкуренция.

* * *

Някои мислят, че единственото нещо, което им е нужно, за да водят дискусия, е устата.

* * *

Той е добър човек за своето място, само че още не е изкопано.

ЗАСЛУГИ

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.

Table of Contents

Заглавна страница

Основен текст

Заслуги